**I Z V J E Š Ć E**

sa 5. redovne sjednice Općinskog vijeća Općine Kršan održane dana 19. prosinca 2017. godine, na kojoj je prisustvovalo 13 vijećnika Općinskog vijeća Općine Kršan.

Na sjednici vijeća donijeti su sljedeći akti:

**1. Odluka o usvajanju Strategija brendiranja destinacije Kršan**

Izlagatelj i izrađivač Strategije je Robert Baćac, samostalni konzultant iz Pule.

Strategija brendiranja destinacije dokument je strateške razine koji je usmjeren na definiranje materijalnih i nematerijalnih sastavnica koje svrhovito povećavaju prepoznatljivost Općine Kršan, na njihovu integraciju u jedinstven pozitivan imidž, koji će doprinijeti povećanju turističkih posjeta, novim investicijama, radnim mjestima i dugoročno održivom razvoju Općine Kršan. Izrada predmetne Strategije dio je provedbe projekta -  Integrirani program očuvanja, zaštite, razvoja i promicanja kulturne baštine na području Istočne Istre – „Čuvar Istarskog razvoda“ -  MIS oznaka KK.06.1.1.01.0034 prema Ugovoru o dodjeli bespovratnih sredstava u okviru operativnog programa „Konkurentnost i kohezija 2014.-2020.

Savjetovanje s javnošću provedeno od 5.11. do 5.12.2017. godine

**2. Odluka o usvajanju Strategija upravljanja kulturnom baštinomOpćine Kršan 2017. – 2025.**

Izlagatelj i izrađivač Strategije je Robert Baćac, samostalni konzultant iz Pule.

Strategija upravljanja kulturnom baštinom predstavlja dokument strateške razine koji je usmjeren na definiranje smjera razvoja kulture i korištenja materijalne i nematerijalne kulturne baštine na području Općine Kršan. Izradom strategije upravljanja kulturnom baštinom omogućit će se efikasno, ali održivo upravljanje kulturnom baštinom koja će se staviti u ekonomsku i društvenu funkciju.

Izrada predmetne Strategije dio je provedbe projekta -  Integrirani program očuvanja, zaštite, razvoja i promicanja kulturne baštine na području Istočne Istre – „Čuvar Istarskog razvoda“ - MIS oznaka KK.06.1.1.01.0034 prema Ugovoru o dodjeli bespovratnih sredstava u okviru operativnog programa „Konkurentnost i kohezija 2014.-2020.

Savjetovanje sa javnošću provedeno od 14.11. do 15.12.2017.

**3. Programi i Proračun Općine Kršan za 2018. godinu, Projekcije za 2019. i 2020. godinu**

Program održavanja komunalne infrastrukture na području Općine Kršan za 2018. godinu visini od 2.902.500,00 kn.

Program gradnje objekata i uređaja komunalne infrastrukture na području Općine Kršan za 2018. godinu u visini 7.712.000,00 kn.

Program izgradnje, adaptacije i održavanja poslovnih i stambenih objekata na području Općine Kršan za 2018. godinu u visini 3.730.000,00

Program planova, studija, projekata i podloga na području Općine Kršan za 2018. godinu u visini 1.020.000,00

Program javnih potreba u kulturi na području Općine Kršan za 2018. godinu u visini 195.000,00 kn.

Program javnih potreba u sportu na području Općine Kršan za 2018. godinu u visini 670.000,00 kn.

Program socijalne skrbi Općine Kršan za 2018. godinu u visini 1.417.000,00 kn.

Program mjera zaštite pučanstva od zarazne bolesti i javnih potreba zdravstvene zaštite Općine Kršan za 2018. godinu u visini 259.000,00 kn.

Program školskog i ostalog obrazovanja i predškolskog odgoja Općine Kršan za 2018. godinu 2.572.700,00 kn .

Proračun Općine Kršan za 2018. godinu i Projekcija za 2019. i 2020. godinu

Odluka o izvršavanju Proračuna Općine Kršan za 2018. godinu

Odluka o prihvaćanju Plana razvojnih programa – investicije Općine Kršan za 2018.g. i projekcije za 2019. i 2020. godinu

Ukupni prihodi i primici proračuna Općine Kršan za 2018. godinu planirani su u visini 31.405.220,00 kn, a rashodi i izdaci u visini 27.955.220,00kn, kako bi se pokrio manjak iz prethodnih godina i postigla ravnoteža proračuna.

**4. Konačne odluke o prodaji nekretnina uvlasništvu/suvlasništvu Općine Kršan**

Nakon provedenog javnog natječaja za prodajunekretnine u vlasništvu Općine Kršan u k.o. Plomin u naseljima Plomin i Vozilići, Komisija za provođenje natječaja za prodaju nekretnina dana 05. prosinca 2017.g. javno je otvorila 3 pristigle ponude: ponudu društva LORI d.o.o. Vozilići, Plomin, ponudu EđeaBrenčić iz Plomina i ponudu VaneseBonetaFaraguna iz Vozilići, te utvrdila valjanost svih ponuda. Komisija je svim ponuđačima uputila obavijesti s rokom prigovora 8 dana. Budući nije zaprimljen ni jedan prigovor, utvrđeni su prijedlozi konačnih odluka o prodaji nekretnina. Dva ponuđača kupoprodajnu cijenu plaćaju jednokratno i jedan ponuđač u obrocima od 6 rata prema priloženom otplatnom planu. Ukupna postignuta vrijednost na natječaju iznosi 601.400,00 kn.

**5.Odluka o lokalnim porezima Općine Kršan**

Iz razloga usklađenja sa novim Zakonom o lokalnim porezima Općina Kršan donosi novu Odluku o lokalnim porezima Općine Kršan, kojom se utvrđuju vrste lokalnih poreza, porezni obveznici, porezna osnovica, stope i visina poreza te način obračuna i plaćanja poreza koji pripadaju Općini Kršan.  U  Općini Kršan ovom odlukom utvrđeni su porez na potrošnju i porez na kuće za odmor. Odlukom se nisu mijenjali stope i visina poreza, te način obračuna i plaćanja poreza koji pripadaju Općini Kršan.

**6.Odluka o osnivanju Povjerenstva za ocjenjivanje prijavljenih programa, projekata, aktivnosti i manifestacija koje se financiraju iz Proračuna Općine Kršan za 2018.g.**

Općinsko vijeće imenovalo jePovjerenstvo za ocjenjivanje prijavljenih programa, projekata, aktivnosti i manifestacija koje se financiraju iz Proračuna općine Kršan za 2018. godinu, kao radno tijelo Općinskog vijeća Općine Kršan.

Povjerenstvo se sastoji od 4 člana i predsjednika: Ivan Vozila – predsjednik, te DeziPaliska, Dušan Krušvar, Robi Bodrožić, Andrej Lipnik – članovi.

**OPĆINSKO VIJEĆE OPĆINE KRŠAN**

**Općinski načelnik**

**ValdiRunko**

Izvješće za WEB stranicu sastavila:

Glorija Fable

KLASA: 021-05/17-01/12

URBROJ: 2144/04-05-17-22

Kršan, 20. prosinca 2017.